open-index/open-wikipedia-markdown huggingface dataset:
Ռիտեշ Դեշմուխ

**Ռիտեշ Դեշմուխ** (, , ),  հնդիկ դերասան և պրոդյուսեր, որը նկարահանվել է Բոլիվուդում և մարաթհիում։

## Կենսագրություն
Ռիտեշը ծնվել է Լատուրում քաղաքական գործչի՝ Վիլասրաո Դեշմուխի և նրա կնոջ՝ Վայշալի ընտանիքում։ Ունի երկու եղբայր․ ավագը՝ Ամիդը և փոքրը՝ Դհիրաջը՝ երկուսն էլ քաղաքական գործիչ։
Սովորել է G D Somani Memorial School-ում և Kamla Raheja College of Architecture-ում ստացել ճարտարապետի աստիճան, ավարտելուց հետո փորձաշրջան է անցել արտասահմանյան ընկերությունում։

2003 թվականին մեկ այլ դեբյուտողի՝ Ժենելիա դե Սոյուզայի հետ դեբյուտ է ունեցել «Tujhe Meri Kasam» ֆիլմում։

2004 թվականին նկարահանվել է «Ցրվել ամբողջությամբ» ֆիլմում, որտեղ նրա խաղընկերներն էին սկսնակ դերասաններ Վիվեկ Օբերոյը և Աֆթաբ Շիվդասանը։ Ֆիլմը ունեցել է առևտրային հաջողություն, իսկ դերը բերել է նրան մի քանի մրցանակ։ Հաջորդ տարի  Թուսշար Կապուրի հետ նկարահանվել է «Խոշոր ընկերություն» կատակերգությունում։ Ֆիլմը ունեցել է առևտրային հաջողության և արժանացել է քննադատների և հադիսատեսի գովեստին։

2006 թվականին լույս է տեսել «Մեր երազանքը փողն է» ֆիլմը, որտեղ նա խաղացել է խաբեբայի դերը, որը Գոայից է և վարպետորեն վերափոխվում է տարբեր մարդկանց։ Ֆիլմը ունեցել է առևտրային հաջողություն։

2009 թվականին լույս տեսել «Ալադին» ֆիլմը, որի սյուժեի հիմքում ժամանակակից իրողություններն են, ինչը, սակայն, նրան չի փրկել առևտրային ձախողումից։

2012 թվականին Ռիտեշը Ժենելիեյի հետ (որի հետ մինչ այդ նա ամուսնացել էր), խաղացել է «Հիշողության հանգույց» ֆիլմում, որը, չնայած փոքր բյուջեին, ունեցել է առևտրային հաջողություն։

Հաջորդ տարի նա առաջին անգամ հանդես է եկել որպես պրոդյուսեր՝ թողարկելով մարաթհիական «Balak Palak» ֆիլմը։ Ֆիլմի հաջողությունից հետո Ռիտեշը հայտարարել է, որ պատրաստվում ֆիլմի վերամշակումը հինդի լեզվով։

2014 թվականին նրա մասնակցությամբ թողարկվել է «Երկվորյակները» ֆիլմը, որը համարվում է կինոյի պատմության ամենավատ ֆիլմերից մեկը։ Նույն տարում մեկ այլ ֆիլմում՝ « *Ek Villain* »-ում, Ռիտեշն իր կարիերայում առաջին անգամ խաղացել է անտագոնիստի դեր։ Նույն թվականին հանդես է եկել մարաթհիալեզու «Lai Bhaari» ֆիլմում,  որը ունեցել է առևտրային հաջողություն մարաթհալեզու ֆիլմերի մեջ։

Հաջորդ տարում Ռիտեշի ֆիլմերը հաճախակի ձախողվել են վարձույթում՝ ներառյալ 2017 թվականի «Bank Chor», «Banjo» և «Bangistaan» ֆիլմերը։
Վերջին 2 տարիների ընթացքում միակ հաջողված ֆիլմը «Լիքը տուն 3»-ն է։ Դերասանը նկարահանվել է նաև մարաթհիալեզու «Mauli» ֆիլմում։

## Անձնական կյանք
2012 թվականին ամուսնացել է Ժենելիա դե Սոուզայի հետ, որի հետ հանդիպել է երկար տարիներ։ Հարսանիքը տեղի է ունեցել նախ հնդկական ավանդույթներով, ապա` քրիստոնեական։ 2014 թվականի նոյեմբերին ծնվել է զույգի որդին՝ Ռիան, իսկ 2016 թվականի հունիսին՝ Ռիհալը։

## Ֆիլմագրություն

## Ծանոթագրություններ

Կատեգորիա:1978 ծնունդներ
Կատեգորիա:Դեկտեմբերի 17 ծնունդներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ պրոդյուսերներ
Մտիրալա ազգային պարկ

**Մտիրալա ազգային պարկ** (), ազգային պարկ Վրաստանի հարավ-արևմուտքում՝ Աջարիայի շրջանում։ Այգին գտնվում է Փոքր Կովկասի արևմտյան մասում։ Այգուն հարում են նաև «Քինտրիշիի պահպանվող լանդշաֆտ» արգելոցի տարածքները (ԲՊՄՄ I աստիճան)։

## Ստուգաբանություն
Ազգային պարկի, ինչպես նաև նրա տարածքում գտնվող Մտիրալա լեռան անունը վրացերենից թարգմանվում է որպես *լաց*։ Դա պայմանավորված է այդ տարածաշրջանին բաժին ընկնող տեղումների մեծ քանակությամբ՝ մինչև 4520 մմ մեկ տարվա ընթացքում, ինչն այն դարձնում նախկին Խորհրդային Միության ամենախոնավ տարածքներից մեկը։

## Ֆլորա
Այգու բուսականությունը կազմում են կոլխիդային խոնավ լայնատերև և խառը կուսական անտառները, որոնց թվում առկա են ցանովի շագանակենի և արևելյան հաճարենի։ Որպես մանրանտառ աճում են պոնտոսյան ռոդոդենդրոնը, դափնեկեռասը, կոլխիդյան տոսատը և տարբեր լիանաներ։

## Ֆաունա
Այգում հայտնաբերվել են գորշ արջ, այծյամ և վայրի արջ, իսկ օրնիտոֆաունան ներառում գաճաճ արծիվ, բուեր և պիրոլ։ Այգում բնակվող երկկենցաղներից են կովկասյան սալամանդրը, կովկասյան դոդոշը և կովկասյան իժը։

## Ծանոթագրություններ

## Արտաքին հղումներ
* Մտիրալա ազգային պարկի վարչություն
* В Аджарском национальном парке «Мтирала» новый «АТТРАКЦИОН» 

Կատեգորիա:2006 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Վրաստանի ազգային պարկեր
Բարտոլոմեո Ցեսի

thumb|250px|Բարտոլոմեո Ցեսի, Խաչելություն
**Բարտոլոմեո Ցեսի** (), Բարոկկո  ժամանակաշրջանի նկարիչ, ով աշխատել է  Բոլոնյայի դպրոցում։

## Կենսագրություն
Ծնվելով Բոլոնյայի ապահովված ընտանիքներից մեկում՝ նա ուսում է ստացել  Ջովաննի Ֆրանչեսկո Բեզզոյի (Նոսադելլա) մոտ։ Բոլոնյայում, նա աջակցեց Բոլոնյայի տաճարի, Սան Պրոկոլոյի և Սանտո Ստեֆանոյի աշխատանքներին։ Համագործակցել է Լյուդովիկո Կարաչիի և Պրոսպերո Ֆոնտանայի հետ։ Նրա բարեպաշտ սթափության վրա մեծ ազդեցություն է թողել Բոլոնյայի կարդինալ Գաբրիելե Պալեոտի հետ ընկերական հարաբերությունները։ Նրա կենսագրական տվյալներն ընդգրկվում են Կառլո Չեզարե Մալվասիայի *Felsina Pittrice (նկարիչ Ֆելսինա)* աշխատությունում։

Ցեսին ճամփորդել է Հռոմ և այնտեղ աշխատել Սցիպիոնե Պուլզոնեյի հետ։ 1591 թվականին վերադառնալով՝ նա Կարթուսյան վանքի համար ստեղծեց *Քրիստոսի կիրքը* (*Passion of Christ* ) որմնանկարների շարքը։

## Ծանոթագրություններ

## Աղբյուրներ
*Grove Art Encyclopedia biography.

Կատեգորիա:1556 ծնունդներ
Կատեգորիա:1629 մահեր
Կատեգորիա:16-րդ դարի իտալացի նկարիչներ
Կատեգորիա:17-րդ դարի իտալացի նկարիչներ
Կատեգորիա:Բոլոնիացի նկարիչներ
Կատեգորիա:Բարոկկո ոճի նկարիչներ
Թավջութակի կոնցերտ № 1 (Մանսուրյան)

**Կոնցերտ թավջութակի համար № 1**, հայ կոմպոզիտոր Տիգրան Մանսուրյանի կոնցերտը թավջութակի համար, որը գրել է 1976 թվականին։ Կոնցերտը նվիրված է ռուս կոմպոզիտոր Դմիտրի Շոստակովիչի հիշատակին։

## Կառուցվածք
Թիվ մեկ կոնցերտն իրենից ներկայացնում է միջանցիկ զարգացմամբ մեկ մասանի ստեղծագործություն։ Կոնցերտն օժտված է քնարական-հայեցողական և, միևնույն ժամանակ, հոգեբանական բովանդակությամբ ու խորը դրամատիզմով, որտեղ Մանսուրյանը հրաժարվել է կանոնակարգված կոմպոզիցիոն ձևերից։ Կոմպոզիտորը միաձուլելով հնագույն կոնցերտի և դասական սոնատային allegro-ի ձևերը՝ ստեղծել է  անհատականացված կոմպոզիցիոն ձև, որը պայմանավորված է ստեղծագործության զարգացման առանձնահատկություններով և թեմատիկայով։ Կոնցերտի բաժինների սահմանները նկատվում են թեմայի ի հայտ գալով։

Կոնցերտն օժտված է հնագույն կոնցերտի ժանրին բնորոշ գծերով։ Ստեղծագործությունը լսելիս տպավորություն է ստեղծվում, որ այն մոտ հնագույն կոնցերտի, մասնավորապես Յոհան Սեբաստիան Բախի կոնցերտների ձևին։

## Նվագախումբ
Կոնցերտում նվագախումբը ներկայացված է լարային գործիքներով, հարվածայինների խմբով, փողային եռակի կազմով, ինչպես նաև զանգակներով, մարիմբաֆոնով, վիբրաֆոնով, դաշնամուրով և տավիղով։

## Ծանոթագրություններ

## Արտաքին հղումներ
* Tigran Mansurian, Concerto No. 1 for Violoncello and Orchestra (1976)

Կատեգորիա:Տիգրան Մանսուրյան
Ֆրանսուազա Պրևո (պարուհի)

[right|thumb|''Մադմուազել Պրևոն Բաքչանտեի դերում, նկարիչ՝  [Ժան Ռաու, մոտավորապես* 1723 թվական]]
*'Ֆրանսուազա Պրևո''' (), ֆրանսիացի բալետի պարուհի, որը դասական բալետում հիմնադրել է դրամատիկ պարը։ Նա ոճային էր, արտահայտիչ, թեթև և դրամատիկ։ 1699 թվականին Atys բալետով Պրեվոն հանդես է եկել Փարիզի օպերայում, այնուհետև փոխարինել է Մարի-Թերեզ դե Սուբլինյիին՝ որպես գլխավոր դերակատար։ 1708 թվականին նա ելույթ է ունեցել Ժան Բալոնի հետ Կորնեյլիի Les Horaces- ի վերջին տեսարանում։ Ասում են, որ այս ներկայացումը հուզել ու լացացրել է հանդիսատեսին։ Պահպանելով իր հետաքրքրությունը պարերի կտրուկ ներուժի վերաբերյալ, 1714 թվականին Պրևոն ստեղծել է հանրահայտ մենապար, որը կոչվում էր «Les Caracteres de la Danse»: Կոմպոզիտոր Ժան Ֆերի Ռեբելը բեմադրել էր այն որպես պարաշարք, որի հերոսները ներկայացնում էին տարբեր տարիքի և սեռի սիրահարների, որոնցից յուրաքանչյուրին Պրևոն ներկայացնում էր տարբեր երաժշտության ներքո։ Նա այս մենապարը ուսուցանել է իր երկու ամենաառաջադեմ ուսանողուհիներին՝ Մարի Կամարգոյին ու Մարի Սալլեին։ Կամարգոն առաջինն է սովորել ու այն ներկայացրել Փարիզի օպերայում իր դեբյուտի ժամանակ։ Նրա աճող հաջողությունը խանդ է առաջացրել Պրևոյի մոտ, իսկ Կամարգոն մի անգամ տպավորիչ իմպրովիզացիա է արել բացակայող տղամարդ պարողի փոխարեն։ Մարի Սալլեի ժամանումը և նրա կողմից մենապարի ձևափոխությունը արտացոլում էր այն ժամանակի մոտեցումները պարի նկատմամբ՝ տեխնիկական փայլը հակադրելով դրամատիկ խորությանը։

Պրևոն որպես առաջին պարուհի թոշակի է անցել 1730 թվականին․ նրան փոխարինել են իր ուսանողուհիները։

## Տես նաև
*Պարող կանայք

## Ծանոթագրություններ

## Աղբյուրներ
* Source: Encyclopædia Britannica "Françoise Prévost".
* Source: Au, Susan, "Ballet and Modern Dance, 2nd edition (New York, 2006)

Կատեգորիա:1680 ծնունդներ
Կատեգորիա:1741 մահեր
Կատեգորիա:Թատրոնի ֆրանսիացի դերասանուհիներ
Կատեգորիա:Ֆրանսիացի պարուհիներ
Կատեգորիա:Ֆրանսիացի խորեոգրաֆներ
Առնետորս

**Առնետորս** (), ռեժիսոր Ադուր Գոպալակրիշնանի հնդկական ֆիլմ դրաման։ Շատ քննադատների կարծիքով` սա ռեժիսորի լավագույն ֆիլմերից է։ Ֆիլմը ցուցադրվել է մի քանի կինոփառատոների ժամանակ, այդ թվում` 1982 թվականի Կաննի կինոփառատոնին։

## Սյուժե
Ֆիլմում ցուցադրվում է ժամանակակից ֆեոդալների գյուղական կյանքի մթնոլորտը։ Մեծ կալվածքում ապրում են եղբայրը և երկու չամուսնացած քույրերը։ Առաջին քույրը ամբողջ օրը ստրկուհու նման վարում է տնտեսության գործերը, իսկ երկրորդը տարված է դպրոցական ուսուցչով, բայց եղբայրը չի ուզում, որ նրանք ամուսնանան։ Գուցե, նա ընդհանրապես ոչինչ չի ուզում և իրեն հաշիվ չի տալիս դրանում։ Նրա մարդկային վառ բնավորությունը դրսևորվում է այն ժամանակ, երբ տանը առնետներ են հայտնվում։ Եղբայրը ոչիչ չի կարողանում անել, իսկ փոքր քույրը ստիպված է համբերատարորեն որսալ դրանց և խեղտել լճի մեջ։

Առնետորսը մետաֆոր է, որը ցույց է տալիս, թե ինչպես են կանայք հայտնվում ֆեոդալական համակարգի թակարդի մեջ։

## Դերերում
* Կարամանա Ջանարդանան Նաիր` Ուննի
* Ջալաջա` Շրիդևի
* Ռաջամ Նաիր` Ջանամմա
* Շարադա` Ռաջամմա

## Պարգևներ
* Բրիտանական կինոյի ինստիտուտի միցանակ 
** 1982 թվականին ռեժիսոր Ադուր Գոպալակրիշնանն արժանացել է Sutherland Trophy մրցանակին
* Լոնդոնի կինոփառատոնի մրցանակ
** 1982 թվական, մրցանակ` «Ամենաինքնատիպ և ստեղծագործական ֆիլմ» անվանակարգում (Ադուր Գոպալակրիշնան)
* Ազգային կինոմրցանակ (Հնդկաստան)
** 1982 թվական, «Արծաթե լոտոս» մրցանակ` լավագույն երաժշտության համար (Պ. Դևադաս)
** 1982 թվական, «Արծաթե լոտոս» մրցանակ` մալայամերեն լեզվով լավագույն ֆիլմի համար

## Ծանոթագրություններ

## Արտաքին հղումներ
* 
* 
* 
* Mathrubhumi article

Կատեգորիա:1981 դրամա ֆիլմեր
Կատեգորիա:1981 ֆիլմեր
Կատեգորիա:1982 դրամա ֆիլմեր
Կատեգորիա:Հնդկական ֆիլմեր
Ռոբերտո Ալանիա

** Ռոբերտո Ալանիա** (, ), իտալական ծագմամբ ֆրանսիացի երգիչ (տենոր)։

## Վաղ կյանք
Ալանիան ծնվել է 1963 թվականին Կլիշի-սու-Բոիսում՝ Սիցիլիայի ներգաղթյալների ընտանիքներից մեկում։  Պատանեկության տարիներին երիտասարդ Ալագնան սկսեց ավտոբուս վարել և երգել փոփ Փարիզի կաբարեներում, հիմնականում խորհուրդներ ստանալու համար։ Նրա վրա հիմնականում ազդեցություն է ունենում Մարիո Լանցի ֆիլմերը,և նա սկսում է սովորել պատմական տենորներ այնուհետև երգում է օպերա,հիմնականում ինքնակրթությամբ է զբաղվել։ 1988 թվականին երիտասարդ տենորը Ֆիլադելֆիայում կայացած Լուչանո Պավարոտտիի պատվին կայացած մրցույթում գրավում է առաջին հորիզոնականը։ Հենց այդ ժամանակ էլ Պավարոտին նշել է Ռոբերտոյին՝ կանխորոշելով իր գործում լավագույն տենորի ճակատագիրը։

## Կարիերա
Նրա առաջին ներկայացումը տեղի է ունեցել 1988 թվականին Մեծ Բրիտանիայում, որտեղ Ռոբերտոն երգեց Ալֆրեդի հատվածը «La Traviata» օպերայում։ Ռուդոլֆի դերով Ալանան հանդես եկավ աշխարհի լավագույն բեմերում՝ Քովենթ Գարդենում, Վիեննայի Օպերայում, Մետրոպոլիտենի Օպերայում և Լա Սկալայում։ Երգչի կարիերայում տեղ է զբաղեցնում նաև կինոն։ Նա նկարահանվել է «Տոսկա» օպերային ֆիլմում, որը էկրանին հայտնվեց 2001 թվականին և հսկայական հաջողություն ունեցավ, տենորի համար դա առաջին ֆիլմն էր։

Իր գործունեության կարճ տարիների ընթացքում նա ստացել է բազմաթիվ պարգևներ և նույնիսկ Ֆրանսիայի Հանրապետության «Արժանիքի համար» պետական մրցանակը։ «Ռոբերտո Ալագնա Չանտե Լուիս Մարիանո» և «Սիցիլեն» ալբոմները ստացան պլատինե վկայագիր Ֆրանսիայում, որի տպաքանակը ավելի քան 100,000 օրինակ էր։

Ռոբերտոն նաև ակտիվ մասնակցություն է ունենում միջազգային միջոցառումներին՝ Խաղաղության Նոբելյան մրցանակի հանձնման կապակցությամբ կազմակերպված համերգին, «Մայքլ Ջեքսոնը և ընկերները» համերգին, Կոսովոյում երեխաների աջակցության համերգին և անգլիական թագուհու հոբելյանին նվիրված համերգին։

2008 թվականին Գրվինի թանգարանում կանգնեցվեց նրա մոմե արձանը։ Նրա սկավառակների մի մասը ստացել են ոսկե, պլատինի և կրկնակի պլատինի կարգավիճակ։ Երգիչը արժանացել է բազմաթիվ մրցանակների, այդ թվում՝ հեղինակավոր «Գրեմմի» մրցանակի։

## Ծանոթագրություններ

Կատեգորիա:20-րդ դարի օպերային երգիչներ
Կատեգորիա:21-րդ դարի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի երգիչներ
Կատեգորիա:Ֆրանսիացի օպերային երգիչներ
Շիպիոնե Պուլցոնե

**Շիպիոնե Պուլցոնե** (, հայտնի է նաև որպես Իլ Գայետանո, ), իտալական ուշ վերածննդի նեապոլցի նկարիչ։ Նրա աշխատությունները տարբերվում էին այդ ժամանակների գերիշխող մաներիզմի ուղղությունից։ Նա ակտիվ գործունեություն է ծավալել հատկապես Հռոմում, չնայած աշխատել է նաև Նեապոլում և Ֆլորենցիայում։ Կարծիք կա, որ նա աշակերտել է Յակոպինո դել Կոնտեի մոտ Հռոմում։

Առավել հայտնի է իր դիմանկարներով։ Նա նկարել է Հռոմի պապ Գրիգոր XIII-ին, կարդինալ Ֆրանչեսկո դե Մեդիչիին, Տոսկանիայի հերցոգին և Էլեոնոր դե Մեդիչիին։ Նրա վրձնին են պատկանում նաև Սան Սիլվեստրոյի՝ *Մտահոգություն առաքյալների հետ* և Սանտա Մարիայի*՝ Խաչելություն* կտավները։

Պուլցոնեի *Աստվածային նախախնամության Մայրը* ստեղծվել է մոտավորապես 1580-ական թվականներին։

## Կենսագրություն
Ծնվել է 1550 թվականին, Գաետայում։ Վարժվելով Յակոպինո դել Կոնտեի մոտ՝ Պուլցոնեն դարձավ 16-րդ դարի հռոմեացի լավագույն նկարիչներից մեկը։ Նրա աշխատանքներից շատերը, հատկապես՝ կրոնական ուղղվածություն ունեցողնեը, ոգեշնչված էին Գիրոլամո Սիցոլանտե դա Սերմոնետայի ուղղությունից։ Նրա դիմանկարներն աչքի են ընկնում իրենց հստակությամբ՝ համապատասխանելով բարձրաշխարհիկ որակական չափանիշներին։ Պուլցոնեն աշխատել է Նեապոլի և Ֆլորենցիայի պալատներում, ինչպես նաև Հռոմում, որտեղ նա նկարել է Պիուս V-ի և Գրիգոր XIII-ի դիմանկարները։

Պուլցոնեն մահացել է 1598 թվականին, Հռոմում։

## Ծանոթագրություններ

## Արտաքին հղումներ
* 
* Domenico Sedini, Scipione Pulzone , online catalogue Artgate by Fondazione Cariplo, 2010, CC BY-SA (source for biography)
* 
* ''Orazio and Artemisia Gentileschi'', a fully digitized exhibition catalog from The Metropolitan Museum of Art Libraries, which contains material on Scipione Pulzone (see index)
* Illustration of Scipione Pulzone's ''The Lamentation'' at the Metropolitan Museum of Art

Կատեգորիա:16-րդ դարի իտալացի նկարիչներ
Կատեգորիա:Իտալացի արվեստագետներ
Կատեգորիա:Իտալացի մաներիստ նկարիչներ
Կատեգորիա:Իտալացի նկարիչներ
Կատեգորիա:Վերածննդի նկարիչներ
Յոհան Քրիստոֆ Պեպուշ

**Յոհան Քրիստոֆ Պեպուշ**  (անգլ. *Johann Christoph Pepusch*; ), անգլիացի կոմպոզիտոր և գերմանական ծագման երաժշտության տեսաբան։

## Կենսագրություն
Ծնվել է Բեռլինում, երաժշտության տեսություն սովորել է երգեհոնահար Գ. Կլինգենբերգի և Գրոսսի մոտ։ Երկար ժամանակ ծառայել է պրուսյան թագավորի պալատում (1681—1697): 1700 թվականին հայտնվելով թագավորի ճնշման տակ, հեռացավ Հոլանդիա։ 1704 թվականին գնաց Անգլիա և բնակություն հաստատեց Լոնդոնում, որտեղ աշխատեց որպես ալտիստ,  կլավեսին նվագող, այնուհետև աշխատեց Դրուրի-Լեյն թատրոնում որպես կոմպոզիտոր։ 1710 թվականին Պեպուշը հիմնեց հին երաժշտության ակադեմիա, որտեղ կատարում էին XVI դարի համերգներ և ստեղծագործություններ։ 1713 թվականին Օքսֆորդի համալսարանում ստացավ երաժշտության դոկտորի աստիճան։ 1712-1713 թվականներին Պեպուշը եղել է երգեհոնահար և դուքս Չենդոնսկու պալատի երգեցիկ խմբի կոմպոզիտորը և ապրել է նրա պալատում, որտեղ նույն ժամանակաշրջանում ապրում և ստեղծագործում էր նաև Գեորգ Ֆրիդրիխ Հենդելը։ Մահացել է 1752 թվականի հուլիսի 20-ին Լոնդոնում։

## Ստեղծագործություն
Պեպուշի անունը հայտնի դարձավ «Մուրացկանի օպերան» («The Beggar’s Opera», 1728) ստեղծագործությունով, «բալլադ օպերա», որը գրել էր Ջոն Գեմի հետ համատեղ։ Այդ օպերան մեծ հաջողություն ունեցավ հանդիսատեսի շրջանում և պատճառ հանդիսացավ երաժշտության թագավորական ակադեմիայի ձախողման, որը ղեկավարվում էր Գենդելի և Բոբոնչինի կողմից։

Պեպուշի մնացած ստեղծագործություններից առավել հայտնի են 20 անգլիական կանտանտաներ (Լոնդոն, 1710—1720, 2 հատոր), ներբողներ, արեաներ, սոնետներ։

## Գրականություն
* 
* 

## Ծանոթագրություններ

## Արտաքին հղումներ
* Pepusch, GREEN MAN PRESS — EARLY MUSIC EDITIONS

Կատեգորիա:Անգլիացի երաժշտագետներ
Կատեգորիա:Անգլիացի կոմպոզիտորներ
Կատեգորիա:Օքսֆորդի համալսարանի շրջանավարտներ
Կատեգորիա:Գերմանացի երաժշտական մանկավարժներ
Կատեգորիա:Բրիտանացի երգեհոնահարներ
Անկախության հուշարձան (Բաքու)

**Անկախության հուշարձան**, հուշարձան Ադրբեջանի մայրաքաղաք Բաքվում։ Գտնվում է Ազգային ակադեմիայի ձեռագրերի ինստիտուտի և Ադրբեջանի պետական տնտեսագիտական համալսարանի շինությունների միջև։ Տեղադրվել է ի պատիվ Ադրբեջանի Ժողովրդավարական Հանրապետության, որը հռչակել է Ադրբեջանի ազգային խորհուրդը 1918 թվականի մայիսի 28-ին Թիֆլիսում։ Այդ օրը 1992 թվականի մայիսի 28-ից նշվում է որպես Հանրապետության օր։

## Հուշարձանի բացում
Հուշարձանը դրվել է Ադրբեջանի Ժողովրդավարական Հանրապետության ստեղծման պատվին։

2006 թվականի դեկտեմբերի 18-ին Ադրբեջանի նախագահ Իլհամ Ալիևը ստորագրել է № 1838 կարգադրությունը Անկախության թանգարանի ստեղծման և Ադրբեջանի մայրաքաղաք Բաքվում Անկախության հուշարձանի տեղադրման վերաբերյալ։ Կարգադրությանը համապատասխան հայտարարվել է մրցույթ Անկախության հուշարձանի ստեղծման համար և տրվել են պարգևատրություններ։

Հուշարձանի բացումը կայացել է 2007 թվականի մայիսի 25-ին Իստիգլալիյաթ փողոցում։ Բացման արարողությանը մասնակցել է նախագահ Իլհամ Ալիևը։

Հուշարձանը պատրաստված է գրանիտից և սպիտակ մարմարից, հին արաբերեն և լատինական այբուբեններով փորագրված է Անկախության հռչակագրի տեքստը Ազգային խորհրդի անդամների ստորագրություններով։

## Ծանոթագրություններ

Կատեգորիա:2007 հիմնադրումներ
Կատեգորիա:Ադրբեջանի ճարտարապետություն
Կատեգորիա:Ադրբեջանի մշակույթ
Կատեգորիա:Բաքվի շենքեր և կառույցներ
Սամուրյան անտառ

**Սամուրյան անտառ** (), մեղմ մերձարևադարձային մնացուկային լիանների անտառների զանգված Ռուսաստանում, որը գտնվում է Դաղստանի Մագարամկենտսկի շրջանում՝ Մախաչկալայից մոտ 200 կմ հարավ-արևելք, և Ադրբեջանի Խաչմազ շրջանում։ Անվանումը կապված է Սամուր գետի դելտայում գտնվելու հետ։

## Աշխարհագրություն

Անտառի տարածքը կիսվում է Ռուսաստանի և Ադրբեջանի հյուսիսային մասերի միջև։ Ռուսաստանում Սամուրյան անտառը գտնվում է Դաղստանի հարավ-արևելքում և 11200 հա տարածքով ներառված է Սամուրի պետական բնական արգելավայրում, որում կան գյուղական տիպի 7 բնակավայրեր և 3 սահմանային ուղեկալներ։ Ադրբեջանի տարածքում անտառը 11772,45 հեկտարով ներառված է Սամուր-Յալամայի ազգային պարկում, որում կան 9-10 բնակավայրեր։ Արևելյան կողմում ողողվում է Կասպից ծովով։

Պատկեր:Самурский лес.jpg|Սամուրյան անտառը Սամուր գյուղից
Պատկեր:47F9A546.jpg|Լիանների թփեր


## Բնություն
Սամուրյան անտառը համարվում է մեղմ մերձարևադարձային լիանների անտառ՝ հիրկանյան տեսակի մնացուկային վերջին անտառներից մեկը։ Այնտեղ աճում են բույսերի հազարավոր տեսակներ, որոնց մի մասը գրանցված է ՌԴ Կարմիր գրքում։ Ողնաշարավոր կենդանիների թիվը հասնում է մոտ 450 տեսակի, անողնաշարավորներինը՝ տասը հազարների։ Գրանցված է թռչունների 51 հազվագյուտ և անհետացող տեսակ։
Հազվագյուտ մի քանի տեսակներ.
* **Բույսեր**՝ *[[Nelumbo nucifera]]*, *Pterocarya fraxinifolia*, *Sternbergia lutea*, *Orchis papilionacea*, սարդակիր բոռակիր և կովկասյան սարդակիր։
* **Անողնաշարավորներ**՝ երկարամատ և կասպիական խեցգետիններ, եղջերու բզեզ, երկարաբեղիկ, վառ դեղին մախաոն և նուրբ լիմոնագույն պոդալիրիուս, կարմրակետիկ արջաթիթեռ, *Bolivaria brachyptera*։
* **Կաթնասուններ**՝ ջրասամույր, եղեգնակատու, եվրոպական լայնականջ չղջիկ, անտառային կատու,
* **Թռչուններ**՝ սպիտակապոչ արծիվ, քաջահավ, գանգրափետուր հավալուսն, սապսան, օձակեր արծիվ, մարգագետնային ծիծառակտցար, տափաստանային ծիծառակտցար, սև արագիլ, ֆլամինգո, փոքր շահնարծիվ, սպիտակագլուխ բադ, սպիտակաաչք սուզաբադ, բզակտուց, սուլթանական հավ և այլն։
* **Սողուններ և երկկենցաղներ**՝ միջերկրածովյան կրիա, շմիդտի սահնօձ, սիրիական սխտորագորտ։

Պատկեր:AC6E6E2B.jpg|Սամուրյան անտառում
Պատկեր:29E59A67.jpg|Սամուրյան անտառ


## Ծանոթագրություններ

## Արտաքին հղումներ
* Страница заказника «Самурский» на сайте Государственного природного заповедника «Дагестанский»

Կատեգորիա:Ադրբեջանի անտառներ
Կատեգորիա:Ռուսաստանի անտառներ
Անդրեա Դուրո

**Անդրեա Դուրո Ֆլորես** (, ), իսպանացի դերասանուհի, հայտնի է դարձել «Ֆիզիկա կամ քիմիա» հեռուստասերիալում խաղացած Յոլանդա «Յոլի» Ֆրեյրեի և «Երեք մետր երկնքի մակարդակից վերև» ֆիլմում խաղացած Մառայի դերերով։

## Կենսագրություն
Անդրեան հեռուստատեսային գործունեությունն սկսել է 2007 թվականին՝ 15 տարեկանում՝ «Հարցեր սեռական հարաբերության մասին» սերիալի երկու սերիաներում խաղալով Բերթայի դերը։ Մեկ տարի անց «Ֆիզիկա կամ քիմիա» հեռուստասերիալում խաղացել է Յոլիի դերը, որը հայտնիություն է բերել նրան։ Նա այնտեղ նկարահանվել է 7 եթերաշրջան՝ մինչև 2011 թվականը։

2010 թվականին «Երեք մետր երկնքի մակարդակից վերև» ֆիլմի շրջանակներում համագործակցել է Մարիո Կասասի և Մարիա Վալվերդեի հետ։ Նույն տարում նա հայտնվել է «Canal+» հեռուստաընկերության «Դերասանուհիներ» փաստավավերագրական ֆիլմում, «Բույն» և «Այն, ինչ մենք ունենք» հաղորդումներում։ Նաև լուսանկարվել է «FHM» և «Overlay» ամսագրերի շապիկների համար։

2011 թվականին՝ «Ֆիզիկա կամ քիմիա» սերիալի ավարտից հետո, նա շարունակել է իր գործունեությունը կինոնկարներում՝ «Կործանիչ զոմբին»՝ նկարահանված Կուբայում, «Ուրվականի արկածները» ֆիլմերում և «Երեք մետր երկնքի մակարդակից վերև» ֆիլմի շարունակությունում՝ «Ես ցանկանում եմ քեզ»։  Վերջին երկուսը թողարկվել է 2012 թվականին։ Նույն տարում պարգևատրվել է Կապիտալ մրցանակաբաշխության «Լավագույն առաջնելույթ» անվանակարգում՝ «Երեք մետր երկնքի մակարդակից վերև» ֆիլմում խաղացած Մառայի դերի համար։

2011 թվականի փետրվարից նկարահանվել է «Antena 3» հեռուստաալիքի «Հին կամրջի առեղծվածը» սերիալում, որտեղ խաղացել է սրամիտ և ինքնակա Էնրիգետտայի դերը։

2013 թվականին «Գրանդ հոթել» հեռուստասերիալում խաղացել է Սելիա Վելյեդուրի դերը։

## Ֆիլմագրություն

## Ծանոթագրություններ

## Արտաքին հղումներ
* Անդրեա Դուրո

Կատեգորիա:21-րդ դարի դերասանուհիներ
Կատեգորիա:Իսպանացի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Գյուլթեքին Հաջըբայլի

**Գյուլթեքին Հաջըբայլի** (, ), ադրբեջանցի իրավաբան, լեզվաբան, գիտնական և քաղաքական գործիչ։ Ադրբեջանական Հանրապետության Միլլի Մեջլիսի երկրորդ և երրորդ գումարման պատգամավոր։

## Կենսագրություն
Ծնվել է 1973 թվականին Բաքվում։ Ավարտել է Բաքվի պետական համալսարանի արևելագիտության և իրավունքի ֆակուլտետը։

Տիրապետում է անգլերենին, ֆրանսերենին, ռուսերենին, արաբերենին, պարսկերենին։

1995-1997 թվականներին դասավանդել է Բաքվի պետական համալսարանի արաբական բանասիրության ամբիոնում։ 1996-2002 թվականներին դասավանդել է անգլերեն և իրավունք Արևմտյան համալսարանում։ 2002 թվականից աշխատում է Բաքվի պետական համալսարանի միջազգային իրավունքի ամբիոնում։ Բանասիրական գիտությունների թեկնածու է։

Ընտրվել է Ադրբեջանական Հանրապետության Միլլի Մեջլիսի երկրորդ և երրորդ գումարման պատգամավոր։ Այդ ընթացքում եղել է Միջազգային հարաբերությունների և միջխորհրդարանական կապերի հանձնաժողովի նախագահ և Եվրոպայի խորհրդի Խորհրդարանական վեհաժողովում Ադրբեջանի ազգային պատվիրակության անդամ։

## Ընտանիք
Ունի մեկ երեխա։

## Ծանոթագրություններ

Կատեգորիա:Ադրբեջանի Ազգային ժողովի 2-րդ գումարման պատգամավորներ
Կատեգորիա:Ադրբեջանի Ազգային ժողովի 3-րդ գումարման պատգամավորներ
Կատեգորիա:Ադրբեջանի քաղաքական գործիչներ
Կատեգորիա:Ադրբեջանցի բանասերներ
Կատեգորիա:Ադրբեջանցի իրավաբաններ
Կատեգորիա:Բանասիրական գիտությունների թեկնածուներ
Կատեգորիա:Բաքվի պետական համալսարանի շրջանավարտներ
Կատեգորիա:Բաքվի պետական համալսարանի դասախոսներ
Կատեգորիա:Ադրբեջանցի լեզվաբաններ
Կատեգորիա:Ադրբեջանցի գիտնականներ
Լուի Գալլե

**Լուի Գալլե** (, ), բելգիացի նկարիչ։

## Կենսագրություն
Գալլեն ծնվել է Տուրնեում, 1810 թվականին։

Նախնական գեղարվեստական կրթությունն ստացել է հայրենի քաղաքում, սովորել է Ֆիլիպ Օգյուստ Գեննեկենի մոտ։ 1832 թվականին նրա «Տուրք Կեսարին» կտավն արժանացել է Գենտի գեղարվեստական ցուցահանդեսի առաջին մրցանակին, ինչից հետո նա գեղանկարչության ուսումը շարունակելու նպատակով մեկնել է Անտվերպեն և մեկ տարի անց իր «Կույրերին բուժող Քրիստոսը» նկարը ներկայացրել է բելգիական սալոնում։ Կտավն այնուհետև տեղափոխվել է Տուրնեի մայր տաճար։ Արդյունքում Գալլեն մեկնել է Փարիզ, որտեղ ստեղծել է ևս մի քանի կտավներ, այդ թվում և` «Կառլ 5-րդի հրաժարականը» (1841), որն արժանացել է ժամանակակիցների բարձր գնահատականին ու նրան ճանաչելիություն է բերել Եվրոպայում։ Նրա նկարները կարևոր դեր են ունեցել պատմական գեղանկարչության գերմանական դպրոցի զարգացման գործում։ Շուտով նա հրավիրվել է Բրյուսել, որտեղ էլ ապրել ու աշխատել է մինչև իր կյանքի վերջը։
thumb|left|200px|Խորվաթ ժամապահը պահակակետում, Ագրամում
19-րդ դարի երկրորդ կեսում համարվել է Բելգիայի ամենահարգված նկարիչներից մեկը, նրա աշխատանքները ցուցադրվել են Բելգիայի և Ֆրանսիայի տարբեր գեղարվեստական թանգարաններում։ Որոշ աշխատանքներ ցուցադրվում են Էրմիտաժում։

Գալլեն մահացել է 1887 թվականին, Բրյուսելում։

## Ծանոթագրություններ

Կատեգորիա:Բելգիացի նկարիչներ
Կատեգորիա:Ռոմանտիստ նկարիչներ
Կատեգորիա:Շվեդիայի գեղարվեստի թագավորական ակադեմիայի անդամներ
Կատեգորիա:Պատվո լեգեոնի շքանշանի ասպետներ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Բելգիացի փորագրիչներ
Կատեգորիա:Պատմանկարիչներ
Վանջիրու Կինյանջուի

**Վանջիրու Կինյանջուի** (), քենիացի գրող, բանաստեղծ, լրագրող ու կինոռեժիսոր։

## Կյանք
Կինյանջուին մագիստրոսի որակավորում է ստացել անգլիական ու գերմանական գրականությունից, որից հետո ֆիլմոգրֆիա ուսումնասիրել Բեռլինի գերմանական ֆիլմերի ու հեռուստատեսության դպրոցում։ 1994 թվականին նկարահանված նրա «Սուրբ ծառի ճակատամարտը» կինոնկարը, որում ներկայացվում է Կիկույու ցեղի ավանդական արժեքների ու ժամանակակից գործելաոճի միջև հայտնված կինը, ֆինանսավորվել ու թողարկվել է գերմանական Birne Film և ֆրանսիական Flamingo Films ընկերությունների կողմից։

## Ֆիլմագրություն
* *Աֆրիկան կանացի անուն է*, 2009
* *Սուրբ ծառի ճակատամարտը*, 1994
* *Սևամորթն արևմտյան աշխարհում*, 1992
* *Հիվանդ թռչունը*, 1991

## Ծանոթագրություններ

## Արտաքին հղումներ
* 

Կատեգորիա:1958 ծնունդներ
Կատեգորիա:Ապրող անձինք
Կատեգորիա:Քենիացի բանաստեղծներ
Կատեգորիա:Քենիացի գրողներ
Կատեգորիա:Քենիացի լրագրողներ
Կատեգորիա:Քենիացի կինոռեժիսորներ
Մուգո Գաթերու

**Ռ. Մուգո Գաթերու** (), քենիացի գրող։ Նրա *Երկու աշխարհների երեխան* ինքնակենսագրականը նկարագրում է երեխայի մեծանալը գաղութային Քենիայում։

Գաթերուն ծնվել է եվրոպական ագարակում ապօրինի բնակվող ընտանիքում։ Նա հաճախել է Նայրոբիի բժշկական դպրոցը, սակայն ստիպված եղավ ուսումը շարունակել երկրի սահմաններից դուրս այն բանից հետո, երբ նա բողոքել էր գաղութատիրական իշխանությունների կողմից աֆրիկացիների վերաբերմունքի դեմ։ Հնդկաստանում մեկ տարի անցկացնելուց հետո նա 1950 թվականից սկսած ութ տարի անցէ կացրել Միացյալ Նահանգներում՝ նախքան Անգլիայում իրավագիտություն ուսումնասիրելը։ Նա վերադարձել է Քենիա, երբ այն անկախություն է ձեռք բերել 1963 թվականին

## Ստեղծագործություններ
* *A Child of Two Worlds: a Kikuyu's story*, 1964
* *Kenya : from colonization to independence, 1888-1970*, 2005
* *From beneath the tree of life : a story of the Kenyan people of Ngai*, 2005

## Ծանոթագրություններ

Կատեգորիա:Քենիացի գրողներ
Կատեգորիա:Ինքնակենսագիրներ
Հազել դե Սիլվա Մուգոթ

** Հազել դե Սիլվա Մուգոթ** (), քենիացի գրող։

Հազել դե Սիլվա Մուգոթը Շրի Լանկայից հաշվապահի և Սեյշելներից ուսուցչի դուստր է, նա կրթություն է ստացել Քենիայում և Միացյալ Նահանգներում։ Քենիա վերադառնալուց հետո Մուգոթը աշխատել է որպես պրոֆեսիոնալ մոդել և սոցիալական աշխատանք է ուսուցանել Նայրոբիի համալսարանում։

## Ընտրյալ ստեղծագործություններ
* Քվիլոայի սև գիշերը (*Black night of Quiloa*), վեպ (1971)
* Սեյշելների սեգան (*Sega of Seychelles*), վեպ (1983)

## Ծանոթագրություններ

Կատեգորիա:Քենիացի գրողներ
Չիտվան ազգային պարկ

**Չիտվան ազգային պարկ** (*Chitwan*, նախկինում՝ **Չիտվան թագավորական ազգային պարկ**), ազգային պարկ Նեպալում, ՅՈՒՆԵՍԿՕ-ի համաշխարհային ժառանգության վայր։

## Աշխարհագրություն
Այգու տարածքը 932 քառակուսի կիլոմետր է, հիմնականում ծածկված է ջունգլիներով։ Մասամբ գտնվում է Հիմալայան մերձարևադարձային լայնատերև անտառային գոտում։ Այգում կան մեծ թվով գեղատեսիլ գետեր և փոքր լճեր։ Կլիման հարթավայրային է, ավելի մեղմ ու ջերմ։

## Պատմություն
Մինչև 1973 թվականն այգին եղել է Նեպալի թագավորների որսի սիրելի վայր։ 1973 թվականին հայտարարվել է պահպանվող գոտի և դարձել Նեպալի առաջին ազգային պարկը։ Այգին աշխարհի այն սակավաթիվ վայրերից մեկն է, որտեղ վայրի կենդանիներին կարելի է հետևել իրենց բնական միջավայրում։ 1984 թվականին այգին ներառվել է ՅՈՒՆԵՍԿՕ-ի օբյեկտների ցանկում։

## Էքսկուրսիաներ
Այգին բաց է զբոսաշրջիկների համար։ Եկվորները ապրում են այստեղ, որպես կանոն, փոքր խրճիթներում կամ տնակներում։ Էքսկուրսիաներ այգում կատարվում են փղերով կամ ամենագնացներով։ Այգու շրջակայքում հիմնական զբոսաշրջային կենտրոնը Սաուրախա գյուղն է։

## Փղերի փառատոն
Ամեն տարվա վերջում անցկացվում է փղերի փառատոն։ Փառատոնի ամենահետաքրքիր իրադարձություններն են փղերի մրցավազքը և փղերի ֆուտբոլային թիմերի հանդիպումը։


Chitwan axises' family.jpg|Ջունգլի պարկ, աքսիսների ընտանիքը հանգստանում է մարգագետնում
Elephantback_leofleck.jpg|Սաֆարի փղի վրա
ロイヤル・チトワン国立公園サファリImg995.jpg|Սաֆարի փղի վրա
Chitwan swamp.jpg|Ճահիճ այգու հյուսիսային մասու
Chitwan Rhino bathing.jpg|Չիտվան, Ռնգեղջյուր բնական միջավայրում


## Ծանոթագրություններ

## Արտաքին հղումներ
* Չիտվան ազգային պարկ

Կատեգորիա:Կատեգորիա ԲՊՀՄ II
Կատեգորիա:Նեպալի ազգային պարկեր
Կատեգորիա:Համաշխարհային ժառանգություն Նեպալում
Կատեգորիա:ՅՈՒՆԵՍԿՕ-ի Համաշխարհային ժառանգություն
Կատեգորիա:1973 հիմնադրված բնության հատուկ պահպանվող տարածքներ‎
Գուլաբ ջամուն

**Գուլաբ ջամուն** (, , , ), հնդկական խոհանոցի ավանդական ուտեստ։ Մի պտղունց ալյուրով, գհիի յուղի մեջ տապակած և շաքարի օշարակով մատուցվող քաղցր գնդիկներ։ Հայտնի աղանդեր Հնդկական թերակղզու երկրներում (Հնդկաստան, Պակիստան, Շրի Լանկա, Նեպալ և Բանգլադեշ)։ Գոյություն ունեն ուտեստի մի քանի տարատեսակներ, որոնք Մեծ մողոլների կայսրության ժամանակաշրջանից հայտնի են դարձել Հնդկական թերակղզում։ 

«Գուլաբ» բառը պարսկերենից թարգմանաբար նշանակում է «վարդաջուր»։ Հինդիերենով և ուրդուերենով ջամուն են անվանում ջամբոլան միրգը, որը ձևով նման է ուտեստին։ Համարվում է, որ աղանդերը փոխ է առնված Պարսկաստանից, բայց Հնդկաստանում բաղադրատոմսը շատ է փոփոխվել․ սովորական խմորի փոխարեն սկսել են գործածել չոր կաթ (պարսկական պաղպաղակ ֆալուդեյի և հնդկական ֆալուդա խմիչքի վերափոխման պատմությունները նման են)։ Կա վարկած, որ գուլաբ ջամունի հնդկական տարբերակի բաղադրատոմսը մշակել է հանրահայտ Թաջ Մահալը կառուցած Շահ Ջահանի խոհարարը։

Գուլաբ ջամունը Հնդկաստանում ընդունված է մատուցել կրոնական տոնակատարությունների ժամանակ,  ինչպես հինդուիստական, այնպես էլ մուսուլմանների շրջանում։ Հինդուիստները գուլաբ ջամունը հատկապես շատ են մատուցում Դիվալիի տոնակատարության ժամանակ։ Բանգլադեշում նմանատիպ աղանդերն անվանում են պանտուա։

Կա նաև գուլաբ ջամունի մեկ այլ հայտնի տարբերակ, որտեղ չոր կաթի փոխարեն օգտագործում են փափուկ կաթնաշոռային պանիր։ Այս տարբերակը կոչվում է Լեդիկենի (աղավաղված Լեդի Քանինգ), որովհետև առաջին անգամ այն պատրաստվել է 19-րդ դարի կեսերին Կալկաթայում, Բհիմ Չանդրա Նագոմի խոհարարի կողմից Շարլոտա Քանինգի՝ Հնդկաստանի բրիտանացի գեներալ-նահանգապետ Չարլզ Քանինգի կնոջ համար։

## Պատկերասրահ

File:Gulaab Jamun (homemade!) bright.jpg|Նուշի կտորներով զարդարված գուլաբ ջամուններ։
File:Gulab Jamun2.jpg|Գուլաբ ջամունի վաճառքը Վարանասիում։
File:Gulab jamun , chenna payesh.jpg|Բաժակով մատուցված գուլաբ ջամունը անգլո-հնդկական աղանդերների կողքին։
File:Pantua - Kolkata 2011-09-20 5431.JPG|Բանգլադեշական գուլաբ ջամուն՝ պանտուա։
File:চমচম.jpg|Ռասգուլլա և Գուլաբ ջամուններ


## Ծանոթագրություններ

## Գրականություն
* 
* Յամունա Դևի․ «Վեդայական խոհարարական արվեստ»

Կատեգորիա:Պակիստանական խոհանոց
Կատեգորիա:Հնդկական խոհանոց
Կատեգորիա:Աղանդեր
Հաննա Մյուրեյ

**Հաննա Մյուրեյ** (, ), բրիտանացի դերասանուհի։

## Կենսագրություն
Ծնվել է 1989 թվականի հուլիսի 1-ին Մեծ Բրիտանիայի Բրիստոլ քաղաքում՝ համալսարանական դասախոսների ընտանիքում։ Դերասանուհին կարիերան սկսել է 2077 թվականից՝ նկարահանվելով «Կաթնակերներ» երիտասարդական հեռուստասերիալի Քեսիի դերում, որը տարօրինակ և անորեքսիայով տառապող աղջիկ է։ Հաննան իմացել է, որ տեղական թատրոնում, ուր նա հաճախում էր, սերիալի համար անցկացվող քասթինգի մասին և որոշում մասնակցել։ Արդյունքում նա և Էյփրիլ Փիրսոնը՝ Միշելի դերակատարը, դառնում են սերիալի համար ընտրված առաջին դերասանուհիները։

«Կաթնակերներ»-ից հետո 2008 թվականին որպես թատերական դերասանուհի դեբյուտ է ունեցել «That Face» պիեսում՝ Միի դերում։

2010 թվականին «Զրուցարան» թրիլլերում (ռեժիսոր Հիդեո Նիկիտա) և «Որովայն» դրամայում (ռեժիսոր Բենեդեկ Ֆլիգաուֆ) Հաննան նկարահանվել է գլխավոր դերերից մեկում։ Նույն թվականին նա նկարահանվել է «Above Suspicion 2: The Red Dahlia» բրիտանական հեռուստասերիալի երկու էպիզոդում։

2012 թվականին «Գահերի խաղը» սերիալի երկրորդ եթերաշրջանում առաջին անգամ կատարել է Լիլիի (Ջիլի) դերը։ 2013-2017 թվականներին նույն դերն է խաղացել HBO հեռուստանախագծի հաջորդ եթերաշրջաններում։

2013 թվականին՝ 5-ամյա դադարից հետո, Հաննան կրկին խաղացել է «Կաթնակերներ» սերիալում՝ Քեսիի դերում։ Նա նկարահանվել է 7-րդ եթերաշրջանի 2  էպիզոդում՝ պատմելով Քեսիի հետագա կյանքի մասին։

2014 թվականին դերասանուհին նկարահանվել է Գլազկոյի երեք երաժիշտների մասին պատմող «Աստված, օգնիր աղջկան» երաժշտական դրամայում։ Ֆիլմն առաջին անգամ ցուցադրվել է 2014-ի հունվարին «Սանդենս» կինոփառատոնում, որտեղ Մյուրեյը, այլ դերասանների հետ միասին, ստացել է ժյուրիի հատուկ մրցանակ։ Նույն թվականին Հաննան խաղացել է Ժան-Ժակ Բեռնարդի «Մարտին» պիեսի գլխավոր դերում։ Նրա դերակատարումը թատրոնի հանրության և քննադատների կողմից ընդունվել է որպես այդ տարվա ամենագեղեցիկ և գրավիչ ներկայացումներից մեկը։ Այդ դերի համար առաջդրվել է Լոնդոնի անկախ թատրոնի մրցանակին՝ «Լավագույն կանացի կատարում» կատեգորիայում։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:1989 ծնունդներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Հուլիսի 1 ծնունդներ
Կատեգորիա:Քեմբրիջի համալսարանի շրջանավարտներ
Լեոն Վիչուլկովսկի

**Լեոն Յան Վիչուլկովսկի** (, ), լեհ նկարիչ, «*Երիտասարդ Լեհաստան*» գեղարվեստական շարժման առաջատար ներկայացուցիչ, լեհական ռեալիստական կերպարվեստի ականավոր դեմքերից մեկը։ Ստեղծագործելու հետ մեկտեղ զբաղվել է մանկավարժական և հասարակական աշխատանքներով. 1895-ից 1911 թվականներին  եղել է Կրակովի Յան Մատեյկոյի անվան գեղարվեստի ակադեմիայի, 1934 թվականից մինչև իր մահը՝ Վարշավայի գեղարվեստի ակադեմիայի պրոֆեսոր։ Լեհ նկարիչների *Sztuka* ընկերության հիմնադիրներից է (Art, 1897): Վիչուլկովսկու առավել ներկայանալի ստեղծագործությունները, որ արված են իմպրեսիոնիստական ոճով, ներկայումս պահվում և ցուցադրվում են Կրակովի և Վարշավայի ազգային թանգարաններում, ինչպես նաև Բիդգոշչի՝ նրա անունը կրող երկրամասային թանգարանում։

## Պատկերասրահ

File:Leon Wyczółkowski 'Orka na Ukrainie'.jpg|*Վարում են հողը (Ուկրաինա)*, 1892, Կրակովի ազգային թանգարան
File:Wyczółkowski Wading fishermen.jpg|*Ձկնորսներ*, 1891, Վարշավայի ազգային թանգարան
File:Leon Wyczółkowski, Akt, ok. 1908.jpg|*Մերկ կինը*, 1908, Կրակովի ազգային թանգարան


File:Karol Estreicher by Leon Wyczółkowski (1905).jpg|*Կարոլ Էստրայխեր Ավագի դիմանկարը, 1905
File:Irena Solska by Leon Wyczółkowski (1899).jpg|*Իրենա Սոլսկան*, 1899
File:Konstanty Laszczka by Leon Wyczółkowski (1901-1902).jpg|*Կոնստանտին Լաշկայի դիմանկարը*, 1901-1902
</gallery>
<gallery class="center" widths="200px" heights="200px">
File:Wyczółkowski I once saw.jpg|*Տեսա մի անգամ...*, 1884
File:Selfportrait of Leon Wyczółkowski (1897).jpg|*Ինքնանկար*, 1897
File:Wyczółkowski Fisherman.jpg|*Ձկնորս'', 1911


## Ծանոթագրություններ

## Արտաքին հղումներ
*Gallery of paintings by Wyczółkowski
*Leon Wyczółkowski at Kulturalna Polska gallery 

Կատեգորիա:Ժամանակակից նկարիչներ
Կատեգորիա:Լեհ նկարիչներ
Կատեգորիա:Լեհ քանդակագործներ
Կատեգորիա:Կրակովի արվեստի ակադեմիայի շրջանավարտներ
Կատեգորիա:Ռուսական կայսրության նկարիչներ
Կատեգորիա:Իմպրեսիոնիստ գեղանկարիչներ
Կատեգորիա:Լեհ արվեստագետներ
Տխուր վալս (Միրզոյան)

**Տխուր վալս**, երաժշտական պիես «Ալբոմ թոռնիկիս» դաշնամուրային ստեղծագործությունների շարքից, որի հեղինակը հայ կոմպոզիտոր Էդվարդ Միրզոյանն է։ Պիեսը գրվել է ֆրանսիացի հրատարակիչ Ալֆոնս Լեդյուկի պատվերով 1984 թվականին, իսկ առաջին անգամ հնչել է 1984 թվականին՝ Մոսկվայում։

## Կառուցվածք
«Տխուր վալս» պիեսը գրված է պարզ եռամաս ձևով, որում առավել, քան նախորդ պիեսներում, շեշտվում են լադային հարմոնիաների փոխընդմիջվող անցկացումները։ Պիեսի թեման գրավիչ է, գեղեցիկ, քնքուշ ու թախծոտ։ Պիեսում լադային հնչյունաշարի շարժման վրա տոները միանում են լադային կապերով։ «Տխուր վալսում» հիմնականում օգտագործված է սեկունդային ելևէջների սկզբունքը, որն էլ ստեղծում է երաժշտության նուրբ, տխուր տրամադրությունը։

Պիեսի հնչողությունը մեղմ է` p – pp – mf - pp։

## Ծանոթագրություններ

## Արտաքին հղումներ
* SAD WALTZ AND THE DANCER WHO COULDN'T DANCE | 2015 

Կատեգորիա:Էդվարդ Միրզոյանի ստեղծագործություններ
Սուդիպ

**Սուդիպ Սանջիվ**, ավելի հայտնի է որպես **Սուդիպ** (, , , ), հնդիկ դերասան, պրոդյուսեր, ռեժիսոր, դերեր հնչյունավորող և հեռուստահաղորդավար։ Լավագույն դերասան անվանակարգում *Filmfare Award* մրցանակի եռակի դափնեկիր։

## Կենսագրություն
Սուդիպը ծնվել է Կարնատակա նահանգի Շիմոգա քաղաքում։ Ավարտել է Բանգալորի Դայանանդա Սագարի անվան ինժեներական քոլեջը, ստացել է բակալավրի կոչում և արտադրական և արդյունաբերական սարքավորումների ոլորտում։ Հանդես է եկել քոլեջի՝ 17-ից մինչև 19 տարեկանների կրիկետի հավաքականում։ Նաև հաճախել է Մումբայի Ռոհան Թանեջի դպրոցը, որտեղ հաղթահարել է «ամաչկոտությունը»։

1996 թվականին նկարահանվել է երկու ֆիլմում, որտեղ աշխատավարձ չի ստացել, և միայն *Thayavva* ֆիլմով է սկիզբ դրվել նրա դերասանական գործունեության։

2006 թվականին Սուդիպը իրեն փորձել է որպես ռեժիսոր, թողարկել է «Իմ ինքնագիրը» ֆիլմը, որը թամիլյան *Autograph* ֆիլմի ռիմեյքն էր, ֆիլմը ունեցել է առևտրային հաջողություն։

2008 թվականին նա *Phoonk* սարսափ ֆիլմով առաջին անգամ հանդես է եկել Բոլիվուդում, որն ունեցել է առևտրային հաջողություն, և նրան դարձրել է համահնդակական աստղ, իսկ 2010 թվականի թողարկված «Phoonk 2» նախագիծը ձախողել է վարձույթը։

2012 թվականին դերասանը իր նորամուտն է ունեցել Տոլիվուդում «Ճանճ» ֆիլմով, որտեղ նրա հերոսը արդյունաբերող էր, որը սիրահարվում է մի աղջկա ու սպանում նրա սիրեցյալին, հետո նրան սկսում են հետապնդել և նա դառնու է ճանճ։ Նրա դերը բարձր են գնահատել քննադատները։

2014 թվականին թողարկվել է նրա «Maanikya» ֆիլմը, որը տելուգու լեզվով «Կծու պղպեղ» ֆիմի ռիմեյքն էր, ֆիլմը ունեցել է առևտրային հաջողություն։

2015 թվականին Սուդիպը խաղացել է պարսիկ վաճառական Ասլամ Խանի դերը «Բահուբաբլի։ Սկիզբ», որը դարձել է տարվա ֆիլմը։

Սուդիպը ոչ միայն դերասան է, ռեժիսոր ու երգիչ, այլև *Bigg Boss Kannada* հաղորդման անփոխարինելի հաղորդավարը, որը հեռուստատեսային հայտնի շոու է դարձել նահանգում։

2017 թվականին Սուդիպը նկարահանվել է *Hebbuli* մարտաֆիլմում, որն ունեցել է առևտրային հաջողություն։

Նույն թվականին նկարահանվել է «Վագրը ողջ է» ֆիլմում, որում պետք է խաղար գլխավոր չարագործ Զահիրի դերը, բայց երբ ֆիլմը թողարկվեց, նրա մասնակցությամբ ոչ մի տեսարան չկար։

2018 թվականին էկրան է բարձրացել *Villain* ֆիլմը, որտեղ դերասանը նկարահանվել է Շիվա Ռաջկումարի հետ, որը ևս ունեցել է առևտրային հաջողություն։

Սուդիպը եղել է նաև առաջին կաննադալեզու դերասանը, որը նկարահանվել է արտասահմանյան ֆիլմում։

Սուդիպն այժմ խաղում է *Dabangg 3* ֆիլմում, որտեղ խաղում է բացասական դեր։

## Ծանոթագրություններ

Կատեգորիա:Հեռուստահաղորդավարներ
Կատեգորիա:Հեռուստատեսային դերասաններ
Կատեգորիա:Հնդիկ դերասաններ
Կատեգորիա:Հնդիկ պրոդյուսերներ
Կատեգորիա:Հնդիկ ռեժիսորներ
Կատեգորիա:Հնդիկ սցենարիստներ
Ջալալ Ղարյաղդի

**Ջալալ Ղարյաղդի** (, ), ադրբեջանցի քանդակագործ, Ադրբեջանի նկարչության դպրոցի նշանավոր ներկայացուցիչներից մեկը, Ադրբեջանական ԽՍՀ ժողովրդական նկարիչ (1960);

## Կենսագրություն
Ջալալ Ղարյաղդին ծնվել է 1914 թվականի հունիսի 2-ին։ Միջնակարգ դպրոցը ավարտելուց հետո նրան ուղարկեցին Բաքու ՝Ադրբեջանի արվեստի քոլեջ։ Ավարտելով Բաքվի գեղարվեստի քոլեջը, 1934 թվականին ընդունվել է Թբիլիսիի արվեստի ակադեմիա ՝տաղանդավոր քանդակագործ և ուսուցիչ, պրոֆեսոր Յակոբ Նիկոլաձեի (1876—1951) դասարանում։ Նույնիսկ 1937 թվականին ուսման ընթացքում նա ստեղծել է Ալեքսանդր Պուշկինի խորաքանդակը մեծ բանաստեղծի տարեդարձի համար։ Բաքու վերադառնալուն պես սկսվել է Ջալալ Ղարյաղդու անկախ ստեղծագործական գործունեությունը։ Նա ստեղծագործություններ ունի տարբեր ժանրերում։ Դեկորատիվ ժանրը առանցքային դեր է խաղալ իր ստեղծագործության մեջ։

1954 թվականին նրան շնորհվել է «Ադրբեջանի արվեստի վաստակավոր գործիչ», իսկ 1960 թվականին ՝«ժողովրդական նկարիչ» կոչումը։

Նա մահացել է 2006 թվականի դեկտեմբերի 1-ին։

## Ծանոթագրություններ

## Արտաքին հղումներ
* Dünya Bir Pəncərədir - Cəlal Qaryağdı
* Vernisaj Xalq rəssamı Cəlal Qaryağdı
* Cəlal Qaryağdı
* Fuad bəy və Cəlal Qaryağdı | Azad qadın,Xurşudbanu Natəvan,Oğurlanmış heykəl,Mikayıl Müşfiq büstü
* Heykəltəraş Cəlal Qaryağdı

Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:Ադրբեջանցի քանդակագործներ
Կատեգորիա:Խորհրդային նկարիչներ
Կատեգորիա:Աշխատանքային կարմիր դրոշի շքանշանի ասպետներ
Ֆրանսիական պատշգամբ

մինի|Ֆրանսիական պատշգամբ

**Ֆրանսիական պատշգամբ** (, նաև հաճախ հիշատակվում է որպես ), պատշգամբի տեսակ, որը չունի սեփական հարթակ․ պատվարը տեղադրվում է անմիջապես ելքի մոտ՝ հենց դռան դիմաց։ Հնարավոր է նաև հարթակ ունեցող տարբերակ, բայց շատ նեղ, որը բավարար է միայն ոտքը հանելու համար («դուրս գալ պատշգամբ»)։

Ամենից հաճախ պատշգամբի այս տեսակը կարելի է հանդիպել Ֆրանսիայում, Իսպանիայում և Իտալիայում։

## Պատկերասրահ

25PlaceVosges-P3-011.jpg
Balconets al carrer dels Dolors de la Verge, Cocentaina.jpg
淡水紅毛城-DSCN9789.JPG
Misericordia 05.jpg
Palácio Nacional de Sintra, Portugal (2671166708).jpg
Palazzo Bonaparte finestra secondo piano.jpg
Dover Street, North of Piccadilly (1772).jpg
Aile de retour hôtel d'Aligre.jpg
Madeira - Monte Palace (33493395145).jpg
Azulejo Praça 8 de Maio.jpg
Edificio Francisco Sancho Calle Ruzafa 03.jpg
Niña leyendo.jpg
P1270620 Paris XIII passage Sigaud bw rwk.jpg
Saint-Malo (France), windows.jpg


## Ծանոթագրություններ

## Գրականություն
* Дубынин Н. В. Балкон или лоджия? //Жилищное строительство. — 2007 г. — № 7. — С. 25 — 28, ил.

## Արտաքին հղումներ
* Հոդված եզրույթների մասին

Կատեգորիա:Ճարտարապետական տարրեր
Կատեգորիա:Ճարտարապետություն
Կատեգորիա:Շինարարական տարրեր և կառուցվածքներ
Սթրոբ Թալբոթ

**Սթրոբ Թալբոթ** (, ), ամերիկացի դիվանագետ և մանկավարժ։

1968 թվականին ավարտել է Եյլի համալսարանը, որտեղ մասնագիտացել է ռուսական պատմության և գրականության բնագավառում։ Եղել է «Skull & Bones» ընկերության անդամ։ Ստացել է Ռոդսի կրթաթոշակ Օքսֆորդի համալսարանում սովորելու համար, որտեղ ընկերացել է ԱՄՆ ապագա նախագահ Բիլ Քլինթոնի հետ։ 1971 թվականին ստացել է Օքսֆորդի համալսարանի գիտությունների մագիստրոսի աստիճան։

Դիվանագիտական թղթակից (1977-1984), 1989 թվականից՝ «Թայմ» ամսագրի խմբագիր։ Մեմուարների ամերիկյան հրատարակության խմբագիր և թարգմանիչ։

ԱՄՆ պետքարտուղարի տեղակալ 1994-2001 թվականներին։ Թալբոթը նշանակվել է հենց նախագահի պաշտոնում և զբաղվել է Ռուսաստանի և ԽՍՀՄ նախկին երկրների խնդիրներով։ Բազմիցս Ռուսաստանում է եղել ռուս-ամերիկյան հարաբերությունների կարևորագույն ասպեկտների շուրջ բանակցությունների համար։ Ռուսաստանի նախագահ Վլադիմիր Պուտինի և ԱՄՆ նախագահ Բ. Քլինթոնի միջև բարձր մակարդակի բոլոր հանդիպումների մասնակից։

2002 թվականից Վաշինգտոնում Բրուքինգի ինստիտուտի նախագահ։

Թալբոթը Բիլ Քլինթոնի անձնական ընկերն էր և հսկայական ազդեցություն է ունեցել ՆԱՏՕ-ի ընդլայնման հարցում նրա դիրքորոշման ձևավորման վրա։

Սթրոբ Թալբոթը մի քանի գրքերի հեղինակ է, այդ թվում՝ «Բիլ և Բորիս. Գրություններ նախագահական դիվանագիտության մասին»։

Ազատ տիրապետում է ռուսերեն լեզվին։

## Մատենագիտություն
* The Russia Hand: A Memoir of Presidential Diplomacy (2002)
***Тэлботт С.* Билл и Борис. Записки о президентской дипломатии. — Городец, 2003. — 512 с. ISBN 5-9584-0004-5
* Endgame: The Inside Story of SALT II (1979)
** *Талботт Строуб* Эндшпиль: подоплека переговоров об ОСВ-2 / Пер. с англ. — М.: Прогресс, 1980. — 318 с. *Рассылается по специальному списку*.
*Deadly Gambits: Reagan Administration and Arms Control (1984); 
*The Administration and the Stalemate in Nuclear Arms Control (1984); 
*The Russians and Reagan (1984); 
*Reagan and Gorbachev (with M. Маndelbaum) (1987); 
*At The Highest Levels: The Inside Story of the End of The Cold War (1993). (with Michael Bechloss) (1993).

## Ծանոթագրություններ

Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Ամերիկացի լրագրողներ
Կատեգորիա:Ամերիկացի մանկավարժներ
Կատեգորիա:Ամերիկացի քաղաքագետներ
Կատեգորիա:Գիտնականներ այբբենական կարգով
Կատեգորիա:Եյլի համալսարանի շրջանավարտներ
Կատեգորիա:Վրացական «Ոսկե գեղմ» շքանշանի ասպետներ
Կատեգորիա:Օքսֆորդի համալսարանի շրջանավարտներ
Ռանա Դագուբատի

**Ռամանայդու Դագուբատի**, ավելի հայտնի է որպես **Ռանա Դագուբատի** (; ; ; ), հնդիկ դերասան, պրոդյուսեր և լուսանկարիչ, հիմնականում նկարահանվել է տելուգու լեզվով ֆիլմերում։

## Կենսագրություն
Ռանան ծնվել է Մադրասում (ներկայումս Չեննայ)՝  կինոպրոդյուսեր Դագուբատի Սուրեշ Բաբուի ընտանիքում։ Նա  Դագուբատի-Ակինենի հայտնի կինոընտանիքի ժառանգներից է։ Ռանայի պապը՝ Դ. Ռամանայդուն, եղել է պրոդյուսեր։ Նրա հորեղբայր Վենկատեշը և զարմիկ Նագա Չայտանյան եղել են նահանգի հայտնի դերասաններից։ Սովորել է Հայդարաբադում։

Մինչև դերասանական կարիերայի սկսելը, Ռանան հասցրել է «Զինվոր» համակցված կինոնկարահանման ժամանակ Մահեշ Բաբուի հետ նկարահանվել գլխավոր դերում։ Հետո նա եղել է Bommalata ֆիլմի պրոդյուսերը, որը արժանացել է Ազգային մրցանակի, որպես տելուգու լեզվով նկարահանված լավագույն ֆիլմ։

2010 թվականին կայացել է նրա դերասանական կարիերայի առաջնաելույթը։ «Leader» ֆիլմում նա խաղացել է երիտասարդ քաղաքական գործչի դերը։ Ֆիլմն ունեցել է մեծ հաջողություններ, իսկ Ռանան իր դերի համար արժանացել է մի քանի մրցանակի։ Մեկ տարի անց նա իր առաջնաելույթն է ունեցել Բոլիվուդում։ Նա խաղացել է «Արատավոր շրջան» ֆիլմի գլխավոր դերերից մեկում՝ Աբհիշեկ Բաչչանի հետ։ Ֆիլմում նա խաղացել է դիջեյ Ջոկի Ֆերնանդեսի դերը, որ զբաղվում էր թմրադեղերի վաճառքով։ Լավագույն առաջնաելույթի համար նա ստացել է «Filmfare Award» մրցանակ։ Նույն թվականին նա խաղացել է տելուգու լեզվով նկարահանված «Nenu Naa Rakshasi» ֆիլմում, որտեղ խաղացել է վարձու մարդասպանի դերը։ Նրա համար ձախողված էր  «Department» ֆիլմը, որտեղ նա խաղացել է հայտնի դերասաններ Ամիթաբհ Բաչչանի և Սանջայ Դատի հետ։ Նրան հաջողվեց իրավիճակը շտկել «Մեծ ուսուցիչ» ֆիլմում, որտեղ նա դերասանուհի Նայանտարայի հետ խաղացել է գլխավոր դերում։ 
left|thumb|270px|Ռանա Դագուբատի
2015 թվականին նա Ակշայ Կումարի հետ խաղացել է «Baby» մարտական ֆիլմում, որն ունեցել է մեծ հաջողություններ։ Նույն թվականին թողարկվել է «Բահուբալի։ Սկիզբը» ֆիլմը, որտեղ նա խաղացել է Բհալլալադևայի դերը։ Ֆիլմն ունեցել է մեծ հաջողություններ։ Ֆիլմի երկրորդ մասը թողարկվել է 2017 թվականին։ 2015 թվականին թողարկվել է «Rudramadevi» ֆիլմը, որտեղ նա խաղացել է Չալուկյա Վիրահադրայի դերը։

2017 թվականը նրա համար հաջողակ տարի է եղել․ «Բահուբալի։ Ավարտը» ֆիլմում նկարանահանվելուց  հետո նա նկարանահանվել է  «The Ghazi Attack» երկլեզու ֆիլմում, որտեղ նա խաղացել է զինվորականի դեր։ Նույն թվականին նա նկարահանվել է  «Ես՝ թագավոր, ես՝ նախարար» ֆիլմում, որտեղ նա Կաջալ Ագարվալի հետ մարմնավորել  է քաղաքագետի դեր։

Ներկայումս Ռանան նկարահանվում է *«Madai Thirandhu»* երկլեզու ֆիլմում։ Նա համաձայնվել է նկարահանվել նաև *Haathi Mere Saathi* երկլեզու և *Anizham Thirunaal Marthanda Varma*  մալայերեն ֆիլմերում։

Դերասանական կարիերայից բացի նա հանդիսանում է նաև *«No 1 Yaari»* ծրագրի հաղորդավար, որը համարվում է ամենավարկանշային հեռուստաշոուն։ Նա հանդիսանում է նաև «Տելուգու Վագրեր» ակումբի տերը, որը համարվում է Premier Futsal-ի հավաքականներից մեկը։

## Անձնական կյանք
Մանուկ հասակում Ռանանի աջ աչքը կույր է եղել, սակայն հետագայում վիրահատական միջամտությամբ  վերականգնվել է  տեսողությունը։

## Ֆիլմագրություն

## Ծանոթագրություններ

Կատեգորիա:21-րդ դարի դերասաններ
Կատեգորիա:Լուսանկարիչներ
Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Հնդիկ պրոդյուսերներ
Դիամանդի Իխչիև

**Դիամանդի Իխչիև** (, ), բուլղար գիտնական, պատմաբան, թարգմանիչ։

## Կենսագրություն
Դիամանդի Իխչիևը ծնվել է 1854 թվականի նոյեմբերի 8-ին Վելեսում, որն այդ ժամանակ եղել է Օսմանյան կայսրության կազմում։ Սկզբնական կրթությունը ստացել է հայրենի քաղաքում, իսկ բարձրագույնը՝ Ստամբուլում։

1873 թվականին ուսուցիչ է աշխատել Տիկվեշում, իսկ 1874 թվականից մինչև 1884 թվականը՝ Վելեսում զբաղվել է առևտրով։

1884 թվականին բնակություն է հաստատել նորակազմ Բուլղարիայի իշխանության մայրաքաղաքում և իրավաբան է աշխատել Սոֆիայում և Կյուստենդիլում։ 1885 թվականին դարձել է Վրացայի շրջանային կառավարության քարտուղար։ 1890-1895 և 1910-1911 թվականներին Արտաքին գործերի նախարարությունում օսմանյան թարգմանիչ է աշխատել։

1900-1908 թվականներին գլխավորել է Կյուրեղի և Մեթոդիոսի անվան ազգային գրադարանը։ Բուլղարերեն է թարգմանել և հրապարակել Օսմանյան կայսրության հազարավոր փաստաթղթեր։

Դիամանդի Իխչիևը մահացել է 1913 թվականի մարտի 26-ին Սոֆիայում՝ 58 տարեկան հասակում։

## Ծանոթագրություններ

## Աղբյուրներ
* «Материалы за историята ни под Турското робство», публикувано в сп. «Известия на историческото дружество в София», книга I, София, 1905 час
* «Материяли за историята ни под турското робство», публикувано в «Известия на Историческото дружество в София», Книга II, страници 91-208, София, 1906 час
* ТУРЕЦКИЕ ДОКУМЕНТЫ ПО ИСТОРИИ ГОРОДА КАРЛОВО. DrevLit.Ru — библиотека древних рукописей
* Holdings_ Турски документи за правата на чифликчиитѣ и ступанитѣ на чифлицитѣ

Կատեգորիա:Բուլղարացի գիտնականներ
Կատեգորիա:Բուլղարացի գրադարանավարներ
Կատեգորիա:Բուլղարացի թարգմանիչներ
Կատեգորիա:Բուլղարացի իրավաբաններ
Կատեգորիա:Բուլղարացի պատմաբաններ
Կատեգորիա:Ստամբուլի համալսարանի շրջանավարտներ